এমা মার্গারেট মারি তাচার্ড-ম্যাকি (জন্ম ) একজন ব্রিটিশ-ফরাসি অভিনেত্রী। নেটফ্লিক্সের কমেডি-ড্রামা সিরিজ সেক্স এডুকেশন (২০১৯–২০২৩)-এ অভিনয়ের জন্য তিনি ব্রিটিশ একাডেমি টেলিভিশন অ্যাওয়ার্ড-এর মনোনয়ন পান। এরপর ম্যাকি রহস্য চলচ্চিত্র ডেথ অন দ্য নাইল (২০২২) এবং এমিলি ব্রন্টে চরিত্রে ড্রামা চলচ্চিত্র এমিলি (২০২২)-তে অভিনয় করেন। ২০২৩ সালে তিনি বাফটা রাইজিং স্টার অ্যাওয়ার্ড জয় করেন।   প্রারম্ভিক জীবন ও শিক্ষা    তাচার্ড-ম্যাকি  সালে ফ্রান্সের লে মঁস শহরে জন্মগ্রহণ করেন। তার বাবা ফরাসি এবং মা ইংরেজ। তার বাবা একটি বিদ্যালয়ের প্রধান শিক্ষক ছিলেন। তিনি ফ্রান্সের সাবল-সুর-সার্ত শহরে বেড়ে ওঠেন এবং ২০১৩ সালে ফ্রান্সের নঁত আকাদেমি স্কুল ডিস্ট্রিকের অধীনে উচ্চ সম্মাননাসহ ব্যাকালোরেয়া () ডিগ্রি অর্জন করেন। এরপর তিনি ইংরেজি ভাষা ও সাহিত্যে পড়াশোনার জন্য ইংল্যান্ডের ইউনিভার্সিটি অব লিডস-এ ভর্তি হয়ে ২০১৬ সালে সেখানে স্নাতক সম্পন্ন করেন।  ম্যাকি বর্তমানে লন্ডনে বসবাস করেন। তার ফ্রান্স ও যুক্তরাজ্যের দ্বৈত নাগরিকত্ব রয়েছে।   কর্মজীবন    thumb|upright|left|২০২২ টরন্টো আন্তর্জাতিক চলচ্চিত্র উৎসবে এমিলি-এর প্রিমিয়ারে ম্যাকি   ম্যাকি নেটফ্লিক্স-এর কমেডি-ড্রামা সিরিজ সেক্স এডুকেশন-এর মাধ্যমে পেশাদারি অভিনয় শুরু করেন এতে তিনি চতুর, তীক্ষ্ণ-বুদ্ধি ও ব্যবসায়িক দক্ষতাসম্পন্ন এক "খারাপ মেয়ে" মেভ উইলির ভূমিকায় ছিলেন, যে তার সহপাঠী ওটিস মিলবার্নকে (আসা বাটারফিল্ড) তাদের স্কুলে একটি আন্ডারগ্রাউন্ড সেক্স থেরাপি ব্যবসা শুরু করতে রাজি করায়। তিনি বলেছেন, "আমার জন্য, এটি আমার প্রথম কাজ ছিল... এটি ছিল—এবং এখনও আছে—একটি সত্যিই সুখের সময়।" এই সিরিজে ম্যাকির অভিনয় প্রশংসা পায়। এবং এতে তার ভূমিকার জন্য ২০২২ সালে তিনি ন্যাশনাল কমেডি অ্যাওয়ার্ড জেতেন।  ২০২১ সালে ম্যাকি রোমান্টিক ড্রামানির্ভর স্বাধীন চলচ্চিত্র এফেল-এ অভিনয় করেন। চলচ্চত্রটি অ্যালায়েন্স ফ্রঁসেজ ফ্রেঞ্চ ফিল্ম ফেস্টিভ্যালে প্রথম প্রদর্শিত হয়। বিশ্বব্যাপী চলচ্চত্রটি $১৩ মিলিয়ন ডলারের বেশি আয় করে। রিভিউ সাইট ডুইটইনপ্যারিস বলেছে যে ম্যাকি "বিদ্রোহী ও (সরলতাপূর্ণ কিছুটা) সংকীর্ণমনা মধ্যবিত্তের স্বভাবের মধ্যে একটু উচ্ছৃঙ্খলতা থাকলেও, প্রচণ্ড রকমের আকর্ষণীয় দুষ্টুমি ছড়ান।" পরের বছর তিনি মিস্ট্রি থ্রিলার চলচ্চিত্র ডেথ অন দ্য নাইল-এ অভিনয় করেন, যা ২০১৭ সালের মার্ডার অন দ্য ওরিয়েন্ট এক্সপ্রেস-এর সিক্যুয়েল। এতে তিনি জ্যাকুলিন ডি বেলফোর্টের সহায়ক চরিত্রে অভিনয় করেছেন। ম্যাকি তার প্রথম প্রধান চলচ্চিত্র ভূমিকায় উপন্যাসিক এমিলি ব্রন্টি-এর চরিত্রে অভিনয় করেন ২০২২ সালের আংশিক কাল্পনিক চলচ্চিত্র এমিলি-এ, যা ব্রন্টির প্রাথমিক জীবনের উপর আলোকপাত করে। পরের বছর তিনি ফ্যান্টাসি কমেডি চলচ্চিত্র বার্বি-তে অভিনয় করেন।   চলচ্চিত্রতালিকা     চলচ্চিত্র     বছর   শিরোনাম   ভূমিকা   টীকা   ২০২০   টিক   জেস   স্বল্পদৈর্ঘ্য চলচ্চিত্র   দ্য উইন্টার লেক   হলি     ২০২১   এফেল   আদ্রিয়েন বুর্গেস    ২০২২   ডেথ অন দ্য নাইল   জ্যাকুলিন ডি বেলফোর্ট     এমিলি   এমিলি ব্রন্টি     ২০২৩   বার্বি   পপদার্থবিদ বার্বি    ২০২৫      সোফিয়া   সম্পন্ন       এলা ম্যাকেই   পোস্ট-প্রোডাকশন       টেলিভিশন     বছর   শিরোনাম   ভূমিকা   টীকা   ২০১৬   ব্যাজার লেন   মিশেল   স্বল্পদৈর্ঘ্য টিভি চলচ্চিত্র   ২০১৯–২০২৩   সেক্স এডুকেশন   মেইভ উইলি   প্রধান ভূমিকা; ৩২ পর্ব     পুরস্কার এবং মনোনয়ন    বছর পুরস্কার বিভাগ মনোনীত কাজ ফলাফল  ২০২১ ব্রিটিশ একাডেমি টেলিভিশন অ্যাওয়ার্ডস সেরা মহিলা কৌতুক অভিনয় সেক্স এডুকেশন  ২০২২ ন্যাশনাল কমেডি অ্যাওয়ার্ডস অসাধারণ কৌতুক অভিনেত্রী ব্রিটিশ ইন্ডিপেন্ডেন্ট ফিল্ম অ্যাওয়ার্ডস সেরা প্রধান অভিনয়এমিলি  সেরা সম্মিলিত অভিনয়  ২০২৩ ব্রিটিশ একাডেমি ফিল্ম অ্যাওয়ার্ডস বাফটা রাইজিং স্টার অ্যাওয়ার্ড   ন্যাশনাল ফিল্ম অ্যাওয়ার্ডস ইউকে সেরা অভিনেত্রী এমিলি    তথ্যসূত্র    বহিঃসংযোগ     বিষয়শ্রেণী:১৯৯০-এর দশকে জন্ম বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর ফরাসি অভিনেত্রী বিষয়শ্রেণী:২১শ শতাব্দীর ব্রিটিশ অভিনেত্রী বিষয়শ্রেণী:ফরাসি টেলিভিশন অভিনেত্রী বিষয়শ্রেণী:ইংরেজ বংশোদ্ভূত ফরাসি ব্যক্তি বিষয়শ্রেণী:ফরাসি চলচ্চিত্র অভিনেত্রী বিষয়শ্রেণী:ব্রিটিশ টেলিভিশন অভিনেত্রী বিষয়শ্রেণী:ফরাসি বংশোদ্ভূত ব্রিটিশ ব্যক্তি বিষয়শ্রেণী:ব্রিটিশ চলচ্চিত্র অভিনেত্রী বিষয়শ্রেণী:লিডস বিশ্ববিদ্যালয়ের প্রাক্তন শিক্ষার্থী